KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2024. január 24–i ülésére)

TÁRGY: 
A 2023. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel Kiskőrös Város 2023. évi költségvetéséről szóló 2/2023. (II.23.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Rendezésre került az 5-12. hónapokra jutó szociális ágazati összevont pótlék 32.270.863 Ft. Az októberi normatíva módosítás eredményeként a gyermekétkeztetési feladatok támogatása 3,8 millió Ft-tal, a bölcsődei feladatok támogatása 3,4 millió Ft-tal, az óvodai nevelés feladatok támogatása 7,3 millió Ft-tal, a bentlakásos szociális intézmény támogatása 12 millió Ft-tal csökkent.
A koronavírus-világjárvány nemzetgazdaságot érintő hatásának enyhítése érdekében lehetősége volt feltételekhez kötötten a mikro, kis- és középvállalkozásoknak 1%-os helyi iparűzési adómérték-kedvezmény érvényesítésére. Az így kieső iparűzési adóbevétel összegével megfelelő összegben támogatást kapott Kiskőrös 2022. évben 185,5 millió Ft-ot. 
A Magyarország 2023. évi központi költségvetéséről szóló 2022. évi XXV. törvény 3. melléklet 6.3. k pontja alapján november hónapban 88.705.148 Ft többlettámogatás illette meg Kiskőröst. 
Beépítésre került kiadási, bevételi oldalon a 2024. évi nettó finanszírozás megelőlegezése is 48.988.936 Ft összegben.

A Polgármester céltartalékokkal kapcsolatos döntései rendeletben történő átvezetése:
· az Egészségügyi, Gyermekjóléti és Szociális Intézmény bentlakásos szociális intézménye gondozottjai étkezésére 4.500.000 Ft,

· a Főnix Kulturális és Ifjúsági Egyesület Kiskőris Civil Ház kialakítására 4.000.000 Ft,

· a Kiskőrös Petőfi Sándor Evangélikus Óvoda, Általános Iskola, Gimnázium és Technikum sportcsarnok fenntartási kiadásaihoz 1.626.271 Ft,

· a Petőfi Szülőház és Emlékmúzeumban év végi jutalmazásra 1.051.740 Ft,
· a Petőfi Sándor Városi Könyvtárban év végi jutalmazásra 457.560 Ft, 

· a Szivárvány Szlovák Táncegyüttes eredeti kiskőrösi viseletek vásárlása 450.000 Ft,

· a Kiskőrösi Labdarúgó Club mez vásárlásához 262.890 Ft,
A fentiek alapján javasolom, hogy a Képviselő-testület Kiskőrös Város 2023. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2024. január 16.









Domonyi László s.k.,

                                                                                                                polgármester
Kiskőrös Város Önkormányzata 
Képviselő-testületének 
.../2024. (...) önkormányzati rendelete
Kiskőrös Város 2023. évi költségvetéséről szóló 2/2023. (II. 23.) önkormányzati rendelet módosításáról
(tervezet)
Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §
A Kiskőrös Város 2023. évi költségvetéséről szóló 2/2023. (II. 23.) önkormányzati rendelet (a továbbiakban: Kr.) 3. § (1) bekezdése helyébe a következő rendelkezés lép:

„(1) A Képviselő-testület Kiskőrös Város 2023. évi költségvetésének

a)
költségvetési kiadások főösszegét: 5.129.340.763 forintban

b)
finanszírozási kiadásait: 21.887.038.939 forintban

c)
költségvetési bevételi főösszegét: 3.651.181.503 forintban

d)
finanszírozási bevételeit: 23.365.198.199 forintban

állapítja meg.”
2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 339.512.743 forint jelen rendelet 7. mellékletében meghatározott célonkénti bontásban.”
3. §
(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.
4. §
Ez a rendelet a kihirdetését követő napon lép hatályba.

